כמה מתקפות האקרים צפון קוראניים היו על מטבעות קריפטו ב2021?
לפחות 7
על פי דו״ח של חברת Chainalysis, שנת 2021 הייתה שנת שיא עבור ההאקרים הצפון קוריאניים שהצליחו להוציא לפועל לפחות 7 מתקפות על פלטפורמות מטבעות קריפטוגרפיים, מה שאיפשר להם לעשות אקזיט נאה מאוד בשווי מצרפי של 400 מיליון דולר. על פי המחקר, המתקפות הללו כללו פישינג, ניצול חולשות בקוד, נוזקות וגם קצת הנדסה חברתית, שהופנו כלפי בורסות קריפטו וחברות השקעה שונות. חלק נכבד מהמתקפות הללו מיוחסות לקבוצה בשם Lazarus, שאולי זכורה לכם לטובה מהמתקפה על אולפני סוני ומתקפת WannaCry; אבל מאז 2018 הקבוצה מתמקדת יותר באיזורי הקריפטו, מה שהוביל לזינוק בהכנסות של צפון קוריאה ממתקפות שכאלו. על פי ההערכות, הקבוצה הזאת היא חלק אינטגרלי מסוכנות המודיעין של צפון קוריאה.
בשנת 2021 היו לפחות 7 מתקפות האקרים צפון קוראניים על מטבעות קריפטו.